Document ID: 32008R1125

ΚΑΝΟΝΙΣΜΌΣ (ΕΚ) αριθ. 1125/2008 ΤΗΣ ΕΠΙΤΡΟΠΉΣ
της 13ης Νοεμβρίου 2008
σχετικά με την κατανομή, για την περίοδο εμπορίας 2008/09, ποσότητας 5 000 τόνων βραχέων ινών λίνου και ινών κάνναβης σε εθνικές εγγυημένες ποσότητες μεταξύ της Δανίας, της Ελλάδας, της Ιρλανδίας, της Ιταλίας και του Λουξεμβούργου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (1), και ιδίως το άρθρο 95 σε συνδυασμό με το άρθρο 4,
Εκτιμώντας τα ακόλουθα:
(1)
Το άρθρο 8 παράγραφος 1 του κανονισμού (ΕΚ) αριθ. 507/2008 της Επιτροπής, της 6ης Ιουνίου 2008, για τη θέσπιση των λεπτομερειών εφαρμογής του κανονισμού (ΕΚ) αριθ. 1673/2000 του Συμβουλίου, περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών (2), προβλέπει ότι η κατανομή των 5 000 τόνων βραχέων ινών λίνου και ινών κάνναβης σε εθνικές εγγυημένες ποσότητες, που προβλέπεται από το άρθρο 94 παράγραφος 1 στοιχείο α) του κανονισμού (ΕΚ) αριθ. 1234/2007 για το έτος εμπορίας 2008/09, πραγματοποιείται πριν από τις 16 Νοεμβρίου για την τρέχουσα περίοδο εμπορίας.
(2)
Για το σκοπό αυτό, η Ιταλία διαβίβασε στην Επιτροπή πληροφορίες σχετικά με εκτάσεις που καλύπτονται από συμβάσεις αγοράς-πώλησης, δεσμεύσεις μεταποίησης ή συμβάσεις μεταποίησης, καθώς και εκτιμήσεις των αποδόσεων σε άχυρο και ίνες λίνου και κάνναβης.
(3)
Από την πλευρά τους, η Δανία, η Ελλάδα, η Ιρλανδία και το Λουξεμβούργο γνωστοποίησαν ότι στα εν λόγω κράτη μέλη δεν θα παραχθούν ίνες λίνου ή κάνναβης κατά την περίοδο 2008/09.
(4)
Με βάση την εκτιμώμενη παραγωγή, όπως προκύπτει από τις παρεχόμενες πληροφορίες, συνάγεται ότι η συνολική παραγωγή των πέντε κρατών μελών δεν θα φθάσει τη συνολική ποσότητα των 5 000 τόνων που κατανεμήθηκε στα κράτη αυτά, και ότι πρέπει να καθοριστούν οι κατωτέρω παρατιθέμενες εθνικές εγγυημένες ποσότητες.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 2008/09, η κατανομή των εθνικών εγγυημένων ποσοτήτων, όπως προβλέπεται στο άρθρο 94 παράγραφος 1 στοιχείο α) σε συνδυασμό με το παράρτημα ΧΙ Α.ΙΙ.β) του κανονισμού (ΕΚ) αριθ. 1234/2007, καθορίζεται ως εξής:
-
Δανία
0 τόνοι,
-
Ελλάδα
0 τόνοι,
-
Ιρλανδία
0 τόνοι,
-
Ιταλία
228 τόνοι,
-
Λουξεμβούργο
0 τόνοι.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 16 Νοεμβρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Νοεμβρίου 2008.

Labels: 3
7
18
17